കാര്ത്തിക് ത്യാഗി രക്ഷകനായി പഞ്ചാബ് കിംഗ്സിനെ വീഴ്ത്തി രാജസ്ഥാന് റോയല്സിന് അവിശ്വസനീയ വിജയം തകര്ത്തടിക്കുന്ന പുരാനും മാര്ക്രവും അനായാസം ലക്ഷ്യത്തിലെത്തുമെന്ന് കരുതിയിരിക്കെയാണ് കാര്ത്തിക് ത്യാഗി മനോഹരമായ യോര്ക്കറുകളിലൂടെയും രണ്ട് വിക്കറ്റ് വീഴ്ത്തിയ ഇരട്ടപ്രഹരത്തിലൂടെയും കളി രാജസ്ഥാന് അനുകൂലമാക്കിയത്. ദുബായ്: ഐപിഎല്ലില് അവസാന ഓവറില് ജയത്തിലേക്ക് നാലു റണ്സ് മാത്രം മതിയായിരുന്ന പഞ്ചാബ് കിംഗ്സിനെ എറിഞ്ഞുടച്ച് കാര്ത്തിക് ത്യാഗി രാജസ്ഥാന് രക്ഷകനായപ്പോള്, റോയല്സിന് ലഭിച്ചത് മിന്നുന്ന വിജയം. തകര്പ്പന് അടികളുമായി ക്രീസിലുണ്ടായിരുന്ന ഏയ്ഡന് മാര്ക്രത്തെ കാഴ്ചക്കാരനാക്കി നിക്കോളാസ് പുരാനെയും ദീപക് ഹൂഡയെയും വീഴ്ത്തി അവസാന ഓവറില് ഒരു റണ്സ് മാത്രം വഴങ്ങിയാണ് കാര്ത്തിക് ത്യാഗി രാജസ്ഥാന് അവിശ്വസനീയ ജയം സമ്മാനിച്ചത്. പഞ്ചാബിന്റെ കൈയിലായിരുന്നു അവസാന ഓവര് വരെ കളി. 186 റണ്സ് വിജയലക്ഷ്യം പിന്തുടര്ന്ന പഞ്ചാബിനായി ഓപ്പണിംഗ് വിക്കറ്റില് ക്യാപ്റ്റന് കെ എല് രാഹലും മായങ്ക് അഗര്വാളും ചേര്ന്ന് 12 ഓവറില് 120 റണ്സടിച്ചപ്പോഴെ രാജസ്ഥാന്റെ പിടി അയഞ്ഞു. സ്ട്രൈക്ക് ബൗളറായ ക്രിസ് മോറിസിനെ പഞ്ചാബ് തിരഞ്ഞുപിടിച്ച് ആക്രമിച്ചപ്പോള് രാജസ്ഥാന് നായകന് സഞ്ജു സാംസണ് മുന്നില് മാര്ഗങ്ങളൊന്നുമുണ്ടായിരുന്നില്ല. പിന്നീട് ഏതാണ്ട് പരാജയം ഉറപ്പിച്ച മട്ടായിരുന്നു രാജസ്ഥാന്. രാഹലും49, മായങ്കും67 മടങ്ങിയപ്പോള് തിരിച്ചുവരാമെന്ന പ്രതീക്ഷ ഏയ്ഡന് മാര്ക്രവും26 നിക്കോളാസ് പുരാനും22 പന്തില് 32 ചേര്ന്ന് തല്ലിപ്പറത്തിയപ്പോള് രാജസ്ഥാന് പ്രതീക്ഷ കൈവിട്ടിരുന്നു. എട്ടു വിക്കറ്റ് ശേഷിക്കെ അവസാന രണ്ടോവറില് പഞ്ചാബിന് ജയിക്കാന് വേണ്ടിയിരുന്നത് എട്ട് റണ്സ്. മുസ്തഫിസുര് എറിഞ്ഞ പത്തൊമ്ബതാം ഓവറില് പഞ്ചാബിന് നേടാനായത് നാലു റണ്സ് മാത്രം. ഇതോടെ കാര്ത്തിക് ത്യാഗിയുടെ അവസാന ഓവറില് പഞ്ചാബിന് ജയത്തിലേക്കുള്ള ദൂരം വെറും നാലു റണ്സ്. തകര്ത്തടിക്കുന്ന പുരാനും മാര്ക്രവും അനായാസം ലക്ഷ്യത്തിലെത്തുമെന്ന് കരുതിയിരിക്കെയാണ് കാര്ത്തിക് ത്യാഗി മനോഹരമായ യോര്ക്കറുകളിലൂടെയും രണ്ട് വിക്കറ്റ് വീഴ്ത്തിയ ഇരട്ടപ്രഹരത്തിലൂടെയും കളി രാജസ്ഥാന് അനുകൂലമാക്കിയത്.